Keuruun vanha kirkko

Keuruun vanha kirkko on Keuruulla sijaitseva vuosina 1756–1759 rakennettu länsitornillinen pitkäkirkko, johon on liitetty lyhyet ristivarret. Kirkon alkuperäiset piirteet ovat säilyneet hyvin.

Paanukattoinen ja punamullattu kirkko edustaa hyvin 1700-luvun puukirkkoarkkitehtuuria. Se rakennettiin Antti Hakolan johdolla. Kirkon kuoripääty on kolmisärmäinen. Kirkkoon rakennettiin 1830-luvun alussa myös kahdeksankulmainen sakaristo kuoriosan jatkoksi. Pohjaratkaisun innoituksena lienee ollut Turun tuomiokirkko ja sen Kaikkien Pyhien kappeli.

Johan Tilénin toteuttama puuholvien maalauskoristelu valmistui vuosina 1782–1786.Hanne Rokkonen & Orvokki Vääriskoski: Keuruun vanha kirkko 250 vuotta Keuruun museo. Viitattu 15.10.2023. Hän maalasi myös Jeesuksen ristiinnaulitsemista esittävän alttaritaulun (vuoteen 1782 mennessä) ja koristeli Matti Åkergrenin vuonna 1784 valmistaman saarnastuolin. Kirkossa on myös Johan Backmanin maalaus Kristus pesee opetuslastensa jalkoja (1751 tai 1761) sekä Carl Gustaf Söderstrandin Viimeinen tuomio (1820), joka lahjoitettiin kirkkoon vuonna 1824. Backmanin maalaus on saattanut olla jo nykyistä edeltäneessä kirkossa, mutta on epäselvää, onko se ollut alkujaan alttaritaulu. Backmanin ja Söderstrandin alkuperäiset maalaukset lahjoitettiin Kansallismuseoon vuonna 1902, ja kirkossa on nykyään niiden kopiot 1930-luvulta. Ainakin ensin mainitun kopion on tehnyt Oskari Niemi. Lisäksi kirkossa on kaksi vuonna 1929 lahjoitettua Carl Fredrik Blomin maalausta 1800-luvulta.

Kirkon alkuperäinen vaivaisukko 1800-luvulta on varastettu, ja kuvanveistäjä Eino Räsänen teki sen tilalle uuden vuonna 1955.

Kirkon sisätunnelmaa kuvataan muun muassa Akseli Gallen-Kallela maalaukseensa Tyttö Keuruun vanhassa kirkossa.

Kirkkoa ympäröivä piha-alue toimii tärkeänä kuvauspaikkana Toivo Särkän ohjaamassa elokuvassa Vaivaisukon morsian (1944).

 Katso myös 
Keuruun kirkko

 Lähteet 

 Aiheesta muualla 


 Hannes Jukonen : Rakennustaiteellinen muistomerkki Keuruun vanha kirkko pelastettu häviöstä, Suomen Kuvalehti, 31.03.1926, nro 13-14, s. 22, Kansalliskirjaston digitaaliset aineistot
 Hannes Jukonen : Keurun vanha kirkko, maamme kaunein puinen muistomerkki, Kansan kuvalehti, 06.07.1928, nro 27, s. 9, Kansalliskirjaston digitaaliset aineistot
 Hannes Jukonen : Keuruun vanha kirkko - maamme kaunein puinen rakennusmuistomerkki. Helsingin Sanomat Viikkoliite 08.07.1928, nro 28, s. 1, Kansalliskirjaston Digitoidut aineistot
 Hannes Jukonen : Hautalöydöt Keuruun vanhassa kirkossa, Aitta, 01.09.1928, nro 9, s. 36, Kansalliskirjaston digitaaliset aineistot
 Keuruun vanha kirkko uudessa asussaan, Helsingin Sanomat Viikkoliite, 10.11.1929, nro 45, s. 3, Kansalliskirjaston digitaaliset aineistot
 Pyhiinvaelluskirkko, Aamulehti, 24.11.1929, nro 322, s. 17, Kansalliskirjaston digitaaliset aineistot
 Keuruulaisten taivaassa ei ole yhtään naista, Suomen Kuvalehti, 04.04.1936, nro 14-15, s. 10, Kansalliskirjaston digitaaliset aineistot

Luokka:Suomen puiset pitkäkirkot
Vanha kirkko
Luokka:Suomen 1700-luvulla rakennetut rakennukset ja rakennelmat